2.3 การประกอบธุรกิจของแต่ละสายบริการ

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านมาตั้งแต่ปี 2550 ถึงปี 2552
เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  --------------------------------- ------------ ------------ ------------
  มูลค่าการซื้อขายหลักทรัพย์               ปี 2550       ปี 2551       ปี 2552

  ตลาดหลักทรัพย์ฯ (ล้านบาท)             4,271,819    3,981,230    4,428,979

  บริษัท (ล้านบาท)                     69,890       59,718       66,736

  ส่วนแบ่งตลาดของบริษัท (%)             0.82%        0.75%        0.77%
  --------------------------------- ------------ ------------ ------------

ที่มา : SET Market Analysis and Reporting Tool (Setsmart)

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อยและลูกค้าสถาบัน ซึ่งประกอบด้วย
ลูกค้าทั้งในประเทศและต่างประเทศ ณ ปัจจุบันฐานลูกค้าของบริษัทส่วนใหญ่เป็นลูกค้ารายย่อย
โดยบริษัทฯ
มีเกณฑ์การพิจารณารับลูกค้าที่สอดคล้องและเป็นไปตามระเบียบกฎเกณฑ์ที่สำนักงานคณะกรรมการ
ก.ล.ต. และตลาดหลักทรัพย์ฯ กำหนดไว้ ในปี 2552 บริษัทฯ
ได้แก้ไขเพิ่มเติมระเบียบบริษัทเพื่อให้วิธีปฏิบัติงานในเรื่องการทำความรู้จักลูกค้าและการพิสูจน์ข้อเท็จจริงเกี่ยวกับลูกค้า
(Know Your Customer and Customer Due Diligence: KYC/CDD)
ของบริษัทมีความรัดกุมเพิ่มมากขึ้น ซึ่งจะมีส่วนช่วยในการป้องกันและลดความเสี่ยงให้กับบริษัทได้
โดยในกรณีลูกค้าใหม่ที่ต้องการวงเงินเพื่อทำธุรกรรมกับบริษัทรวมกันในทุกประเภทบัญชีเกินกว่า 5
ล้านบาทขึ้นไป บริษัทถือเป็นวงเงินที่มีนัยสำคัญที่ผู้ติดต่อกับผู้ลงทุนต้องไปพบลูกค้าร่วมกับนิติกร
หรือเจ้าหน้าที่ของฝ่ายงานอื่นที่ไม่ใช่ฝ่ายการตลาด และไม่มีส่วนได้เสียกับการเปิดบัญชีทำการ
Face-to-face meeting กับลูกค้า
เพื่อสัมภาษณ์และตรวจสอบเอกสารทางการเงินต้นฉบับของลูกค้าที่ใช้ประกอบในการขอวงเงินเปิดบัญชี
รวมทั้งให้ลูกค้าลงนามในเอกสารประกอบการเปิดบัญชีต่อหน้านิติกร
หรือเจ้าหน้าที่ของฝ่ายงานอื่นที่ไม่ใช่ฝ่ายการตลาดด้วย
สำหรับกรณีลูกค้าเก่าที่เปิดบัญชีซื้อขายหลักทรัพย์ในทุกประเภทบัญชีตั้งแต่วันที่ 1 พฤษภาคม 2552
เป็นต้นไป ในวงเงินต่ำกว่า 5 ล้านบาท
และยังไม่เคยมีนิติกรหรือเจ้าหน้าที่จากฝ่ายงานอื่นที่ไม่ใช่ฝ่ายการตลาดทำการ Face-to-face
meeting กับลูกค้ามาก่อน แต่ต่อมาลูกค้าขอเพิ่มวงเงินและวงเงินหลังการเพิ่มมีจำนวนเกินกว่า 5
ล้านบาทขึ้นไป ผู้ติดต่อกับผู้ลงทุนจะต้องร่วมกับนิติกร
หรือเจ้าหน้าที่ของฝ่ายงานอื่นที่ไม่ใช่ฝ่ายการตลาด และไม่มีส่วนได้เสียกับการเปิดบัญชีทำการ
Face-to-face meeting ในลักษณะเดียวกันกับลูกค้ารายใหม่

นอกจากนี้ บริษัทฯ
ได้กำหนดวิธีปฏิบัติเพิ่มเติมในกรณีที่ลูกค้ารายใหม่ขอเปิดบัญชีซื้อขายหลักทรัพย์ผ่านอินเทอร์เน็ตและเป็นลูกค้าที่ไม่มีผู้แนะนำหรือบุคคลอ้างอิงที่บริษัทรู้จัก
บริษัทกำหนดให้ลูกค้าซื้อหลักทรัพย์ได้ไม่เกินจำนวนเงินสดที่ลูกค้านำมาฝากไว้กับบริษัท (Cash
balance) เป็นเวลาอย่างน้อย 6 เดือนเพื่อประเมินความสามารถในการชำระหนี้
และพฤติกรรมการซื้อขายของลูกค้าก่อน
จึงจะเปลี่ยนให้ลูกค้าซื้อขายหลักทรัพย์ผ่านอินเทอร์เน็ตประเภทบัญชีเงินสด
ซึ่งเป็นบัญชีที่บริษัทจะกำหนดวงเงินให้ลูกค้าใช้ในการซื้อขายหลักทรัพย์โดยวางหลักประกันร้อยละ 15
ของมูลค่าซื้อแต่ละครั้ง และชำระเงินค่าซื้อขายหลักทรัพย์ภายในวันที่ครบกำหนด (T+3)

นโยบายการให้สินเชื่อ เพื่อซื้อขายหลักทรัพย์

บริษัทมีการให้สินเชื่อเพื่อซื้อขายหลักทรัพย์ในบัญชี Credit Balance ตั้งแต่วันที่ 26 มิถุนายน
2545 เป็นต้นมา บริษัทกำหนดนโยบายในการให้สินเชื่อเพื่อซื้อขายหลักทรัพย์ภายใต้โครงการ
Credit Balance Financing โดยกำหนดอัตราหลักประกันเริ่มต้น (Initial margin)
เป็นรายหลักทรัพย์
ซึ่งอัตราดังกล่าวจะแตกต่างกันไปตามระดับความเสี่ยงของหลักทรัพย์แต่ละหลักทรัพย์
และบริษัทจะประกาศให้ลูกค้าทราบเป็นครั้งคราวตามที่เห็นสมควร ทั้งนี้
บริษัทได้กำหนดขั้นตอนและวิธีปฏิบัติในการให้กู้ยืมเพื่อซื้อหลักทรัพย์ไว้ดังนี้

1. ผู้ติดต่อกับผู้ลงทุน ต้องทำความรู้จักลูกค้าอย่างเพียงพอเพื่อประเมินถึง วัตถุประสงค์ในการลงทุน
ฐานะการเงินและข้อจำกัด และพื้นฐานความรู้ความเข้าใจในการลงทุนของลูกค้า

2. การกำหนดวงเงินสูงสุดที่ลูกค้าอาจเป็นหนี้บริษัทได้ ณ ขณะใดขณะหนึ่ง
บริษัทพิจารณาจากความสามารถในการชำระหนี้ของลูกค้าแต่ละราย
ซึ่งบริษัทจะพิจารณาเป็นวงเงินรวมทุกประเภทบัญชีของลูกค้าที่ขอเปิดเพื่อทำธุรกรรมกับบริษัท

3. เปิดเผยความสัมพันธ์ของผู้ติดต่อกับผู้ลงทุนกับลูกค้า
หรือความสัมพันธ์ของบริษัทกับลูกค้าโดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องถือปฏิบัติโดยเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5. ผู้ติดต่อกับผู้ลงทุนต้องให้คำรับรองต่อบริษัทว่า
ลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งซื้อขาย
ไม่ใช่ตัวแทนของบุคคลอื่นในการซื้อขายหลักทรัพย์
ตลอดจนเป็นผู้มีความสามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6. ในการเปิดบัญชีซื้อขายหลักทรัพย์
กำหนดให้ลูกค้าต้องวางหลักประกันเริ่มต้นก่อนการซื้อหลักทรัพย์ครั้งแรกในจำนวนไม่ต่ำกว่าอัตราหลักประกันเริ่มต้นตามที่ตลาดหลักทรัพย์กำหนด

  7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตราหลักประกันเริ่มต้นของมูลค่าซื้อ
ในส่วนที่เกินอำนาจซื้อก่อนการซื้อหลักทรัพย์นั้น

9. บริษัทกำหนดรายชื่อหลักทรัพย์ที่อนุญาตให้ลูกค้าซื้อขายได้ในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตราหลักประกันเริ่มต้น
อัตราหลักประกันที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตราหลักประกันขั้นต่ำที่บริษัทต้องดำเนินการบังคับขายเพื่อชำระหนี้
แจ้งเป็นลายลักษณ์อักษรให้พนักงานที่เกี่ยวข้องและลูกค้าทราบอย่างน้อยเดือนละครั้ง

10. ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้
ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงิน
หรือทรัพย์สินมาวางเป็นหลักประกันเพิ่มเติมหรือดำเนินการในลักษณะอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11.
ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำที่ต้องดำรงไว้
ฝ่ายบริหารความเสี่ยงมีหน้าที่ในการตรวจสอบและแจ้งให้ผู้ติดต่อกับผู้ลงทุนดำเนินการแจ้งลูกค้าให้นำทรัพย์สินมาวางเป็นหลักประกันเพิ่ม
และดำเนินการบังคับการขายชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ และหลังจากวันครบกำหนดชำระแล้ว
หากอัตราทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำอีก บริษัทฯ
ได้มอบหมายให้ฝ่ายบริหารความเสี่ยงดำเนินการบังคับขาย
จนกว่ามูลค่าทรัพย์สินของลูกค้าสูงกว่ามูลค่าหลักประกันขั้นต่ำ

12. บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้น
ในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้
บริษัทได้เรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้นอย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นอกจากนี้ ในปี 2552
บริษัทได้กำหนดหลักเกณฑ์การควบคุมความเสี่ยงที่อาจเกิดจากการให้ลูกค้ากู้ยืมเงินเพื่อซื้อหลักทรัพย์โดยมีหลักทรัพย์ใดหลักทรัพย์หนึ่งวางเป็นหลักประกันในลักษณะกระจุกตัว
โดยลูกค้าที่กู้ยืมเงินเพื่อซื้อหลักทรัพย์โดยมีหลักทรัพย์ใดหลักทรัพย์หนึ่งวางเป็นประกันกระจุกตัวเกินกว่าร้อยละ
80 ของระดับการกระจุกตัวที่บริษัทกำหนด (Max X level)
บริษัทจะปรับระดับอัตราหลักประกันที่ต้องเรียกให้ลูกค้าวางหลักประกันเพิ่มจากร้อยละ 35
เป็นร้อยละ 40 เพื่อให้ลูกค้านำเงินสดหรือทรัพย์สิน
หรือดำเนินการอื่นใดจนทำให้ทรัพย์สินของลูกค้ามีมูลค่าไม่ต่ำกว่ามูลค่าหลักประกันที่ต้องดำรงไว้
และเพิ่มระดับอัตราหลักประกันขั้นต่ำต้องบังคับขาย (Force sell)
จากเดิมที่บังคับขายเมื่อลดลงถึงระดับอัตราร้อยละ 25 เป็นอัตราร้อยละ 30
เพื่อให้สามารถบังคับขายได้เร็วขึ้น
โดยฝ่ายบริหารความเสี่ยงจะแจ้งรายชื่อลูกค้าที่จะต้องเรียกหลักประกันเพิ่ม
และ/หรือจะต้องดำเนินการบังคับขาย
ให้หัวหน้าฝ่ายการตลาดหลักทรัพย์รับทราบเพื่อดำเนินการก่อนตลาดหลักทรัพย์ฯ
ทำการเปิดในภาคเช้า นอกจากนี้
คณะกรรมการบริหารความเสี่ยงได้กำหนดหลักเกณฑ์เพิ่มเติมสำหรับกรณีที่ลูกค้ามียอดคงเหลือในบัญชีเป็นหลักทรัพย์ที่กระจุกตัวในลักษณะตามที่กล่าวข้างต้นมูลค่าตั้งแต่ร้อยละ
50 ขึ้นไปของมูลค่าหุ้นคงเหลือในบัญชีของลูกค้า
บริษัทจะคิดดอกเบี้ยเงินให้กู้ยืมจากลูกค้าเพิ่มขึ้นจากอัตราดอกเบี้ยที่เรียกเก็บในเดือนก่อนหน้าอีกร้อยละ
1 ต่อปี โดยอัตราดอกเบี้ยจะปรับเพิ่มขึ้นทุกเดือน ทั้งนี้ อัตราดอกเบี้ยสูงสุดจะไม่เกินร้อยละ 15
ต่อปี

นโยบายอนุมัติวงเงินซื้อหลักทรัพย์ให้ลูกค้าและการควบคุมวงเงิน

บริษัทได้กำหนดขอบเขตและอำนาจอนุมัติวงเงิน การเปิดบัญชีซื้อขายหลักทรัพย์สำหรับลูกค้ารายใหม่
และการเปลี่ยนแปลงเพิ่ม/ลดวงเงิน (พิจารณารวมทุกประเภทบัญชีของลูกค้าแต่ละราย)
รวมทั้งการอนุมัติวงเงินการชำระราคาแบบหักกลบ (ต่อรายลูกค้า)
วงเงินการเปลี่ยนแปลงแก้ไขคำสั่งซื้อขายหลักทรัพย์ (ต่อรายการ)
และวงเงินการโอนรายการผิดพลาดเข้าบัญชีบริษัท (ต่อรายการ)
ให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัทที่กำหนดไว้ตามตารางที่ 1
ซึ่งบริษัทได้ทบทวนกำหนดขอบเขตอำนาจอนุมัติวงเงิน โดยมีผลบังคับใช้ตั้งแต่วันที่ 9 กรกฎาคม
2550 เป็นต้นมา
และมีการกำหนดอำนาจอนุมัติวงเงินให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท
มีผลบังคับใช้ตั้งแต่วันที่ 7 สิงหาคม 2550 เป็นต้นมา ตามตารางที่ 2

นอกจากที่กล่าวข้างต้น ในปี 2552 คณะกรรมการบริหารความเสี่ยงของบริษัท
ได้กำหนดหลักเกณฑ์ในการลดวงเงินซื้อขายหลักทรัพย์ร้อยละ 25 และร้อยละ 30
สำหรับบัญชีลูกค้าที่ถูกหน่วยงานที่มีหน้าที่กำกับดูแลบริษัทตรวจสอบพฤติกรรมการซื้อขายจำนวน 2 ครั้ง
และ 3 ครั้งในรอบระยะเวลา 1 เดือน ตามลำดับ ส่วนบัญชีที่ไม่มีการเคลื่อนไหวในรอบระยะเวลา
3 ปี บริษัทจะทำการลดวงเงินซื้อขายลงร้อยละ 10 ของวงเงินคงเหลือของทุกปี
และบัญชีที่ไม่มีการเคลื่อนไหวในรอบระยะเวลา 5 ปี บริษัทจะทำการปิดบัญชี
ยกเว้นกรณีที่ลูกค้ามีหลักทรัพย์และดอกเบี้ยคงเหลือในบัญชี บริษัทจะทำการลดวงเงินให้เหลือ 1 บาท
โดยฝ่ายบริหารความเสี่ยงจะแจ้งบัญชีลูกค้าข้างต้นให้กับผู้ติดต่อกับผู้ลงทุนรับทราบเพื่อพิจารณาปิดบัญชีหรือลดวงเงินซื้อขายตามหลักเกณฑ์ข้างต้น

นอกจากนี้
คณะกรรมการบริหารความเสี่ยงได้กำหนดหลักเกณฑ์การให้วงเงินสำหรับบัญชีซื้อขายสัญญาซื้อขายล่วงหน้า
ในกรณีลูกค้ามีบัญชีซื้อขายหลักทรัพย์ประเภทบัญชีเงินสดอยู่แล้ว
และต้องการเปิดบัญชีซื้อขายสัญญาซื้อขายล่วงหน้าโดยไม่มีการยื่นเอกสารแสดงฐานะการเงินให้บริษัทพิจารณาใหม่
โดยให้ลดวงเงินซื้อขายหลักทรัพย์ด้วยบัญชีเงินสดที่มีอยู่เดิมเพื่อเพิ่มวงเงินสำหรับบัญชีซื้อขายสัญญาซื้อขายล่วงหน้าในอัตราส่วน
5 : 1 เนื่องจากการซื้อขายสัญญาซื้อขายล่วงหน้ามีความเสี่ยงมากกว่าการซื้อขายหลักทรัพย์ บริษัท
จึงกำหนดวงเงินสำหรับการซื้อขายสัญญาซื้อขายล่วงหน้าในอัตราที่ต่ำกว่าวงเงินซื้อขายหลักทรัพย์
ทั้งนี้ ลูกค้าที่ขอใช้วงเงินบัญชีซื้อขายสัญญาซื้อขายล่วงหน้า
เมื่อรวมกับวงเงินทุกประเภทบัญชีที่ลูกค้าเปิดไว้กับบริษัทแล้วจะต้องไม่เกินวงเงินรวมที่คำนวณได้ตามหลักเกณฑ์การคำนวณวงเงินที่บริษัทกำหนด

ตารางที่ 1

[]

ตารางที่ 2 วงเงินการขออนุมัติให้ลูกค้าขายหลักทรัพย์โดยไม่มีหลักทรัพย์นั้นฝากไว้กับบริษัท

ให้เจ้าหน้าที่การตลาดเป็นผู้ดำเนินการขออนุมัติให้ลูกค้าขายหลักทรัพย์โดยไม่มีหลักทรัพย์ฝากไว้กับบริษัทต่อผู้มีอำนาจอนุมัติตามตารางนี้

+----------------+---------+----------+---------+----------+--------+
| ตำแหน่ง         | ไม่เกิน 5 | ไม่เกิน 10 | ไม่เกิน   | ไม่เกิน 20 | เกิน 20 |
|                | ล้านบาท  | ล้านบาท   | 15      | ล้านบาท   | ล้านบาท |
|                |         |          | ล้านบาท  |          |        |
+----------------+---------+----------+---------+----------+--------+
| ผู้จัดการ/        |        | *        | *       | *        | *      |
| ผู้ช่วยผู้อำนวยการ  |         |          |         |          |        |
+----------------+---------+----------+---------+----------+--------+
| ผู้อำนวยการ/     |        | *        | *       | *        | *      |
|                |         |          |         |          |        |
| ผู้อำนวยการอาวุโส |         |          |         |          |        |
+----------------+---------+----------+---------+----------+--------+
| ผู้ช่วย           |        |         | *       | *        | *      |
| กรรมการผู้จัดการ/ |         |          |         |          |        |
|                |         |          |         |          |        |
| ผู้ช่วยกรรม       |         |          |         |          |        |
| การผู้จัดการอาวุโส |         |          |         |          |        |
+----------------+---------+----------+---------+----------+--------+
| รอ             |        |         |        | *        | อนุม    |
| งกรรมการผู้จัดการ |         |          |         |          | ัติร่วมกัน |
+----------------+---------+----------+---------+----------+--------+
| กรรมการบริหาร – |        |         |        |         |        |
| การตลาด        |         |          |         |          |        |
| หลักทรัพย์ไทย /   |         |          |         |          |        |
| กรรมการผู้จัดการ  |         |          |         |          |        |
+----------------+---------+----------+---------+----------+--------+
| หม             |         |          |         |          |        |
| ายเหตุ  หมายถึง |         |          |         |          |        |
|  ผู้บริหารตามสายง |         |          |         |          |        |
| านสามารถอนุมัติได้ |         |          |         |          |        |
|                |         |          |         |          |        |
| * หมายถึง       |         |          |         |          |        |
| ผู้บริหารต        |         |          |         |          |        |
| ามสายงานให้ความ |         |          |         |          |        |
| เห็นชอบในเบื้องต้น |         |          |         |          |        |
| แต่ไม่สามา       |         |          |         |          |        |
| รถอนุมัติรายการได้ |         |          |         |          |        |
+----------------+---------+----------+---------+----------+--------+

การควบคุมและติดตามการชำระราคาค่าซื้อขายหลักทรัพย์ของลูกค้า

บริษัทกำหนดมาตรการควบคุมดูแลการซื้อขายหลักทรัพย์ของลูกค้าที่รัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้ผู้ติดต่อกับผู้ลงทุนทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัทโดยเร็ว
และให้เพิ่มความระมัดระวัง ทั้งนี้
บริษัทจะคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
และหากลูกค้ามีการผิดนัด 3 ครั้ง ในรอบระยะเวลา 1 ปี จะลดวงเงินในร้อยละ 50
และถ้ามีการผิดนัดครั้งที่ 4 ในรอบระยะเวลา 1 ปี บริษัทจะพิจารณาปิดบัญชีลูกค้า
โดยบริษัทได้กำหนดให้ฝ่ายบริหารความเสี่ยงเป็นหน่วยงานนำเสนอกรณีลูกค้าผิดนัดชำระค่าซื้อหลักทรัพย์ต่อคณะกรรมการบริหารความเสี่ยงเพื่อพิจารณาให้ความเห็นชอบก่อนที่จะดำเนินการ

การค้าหลักทรัพย์ 

บริษัทประกอบธุรกิจ การค้าหลักทรัพย์
โดยมีคณะกรรมการบริหารของบริษัททำหน้าที่กำหนดนโยบายและควบคุมการลงทุนของบริษัท
หลักทรัพย์ที่บริษัทลงทุนมีทั้งประเภทตราสารทุนและตราสารหนี้
ซึ่งเป็นหลักทรัพย์จดทะเบียนในตลาดหลักทรัพย์แห่งประเทศไทย
หลักทรัพย์ที่จดทะเบียนในตลาดหลักทรัพย์
MAIหลักทรัพย์ที่จดทะเบียนซื้อขายในสมาคมตลาดตราสารหนี้ไทย และหลักทรัพย์ที่ไม่ได้จดทะเบียน
เช่น ตั๋วเงินที่มีธนาคารพาณิชย์อาวัล หรือรับรองจ่าย อย่างไรก็ดี
จากความผันผวนของตลาดหลักทรัพย์ สภาวะเศรษฐกิจ และการเมืองที่ขาดเสถียรภาพ
ทำให้บริษัทมีการควบคุมดูแลการลงทุนอย่างระมัดระวัง ทั้งนี้
บริษัทไม่ได้มุ่งเน้นที่จะลงทุนในหลักทรัพย์ประเภทตราสารทุนตั้งแต่ปี 2548 เป็นต้นมา
สำหรับธุรกิจการค้าหลักทรัพย์ประเภทตราสารหนี้ของบริษัท
บริษัทได้ขยายปริมาณการทำธุรกิจด้านนี้เพิ่มมากขึ้น
ซึ่งเป็นอีกธุรกิจหนึ่งที่เพิ่มฐานรายได้ให้กับบริษัทนอกเหนือจากรายได้ค่าธรรมเนียมจากการเป็นนายหน้าซื้อขายหลักทรัพย์ซึ่งเป็นรายได้หลัก

การเป็นตัวแทนซื้อขายหน่วยลงทุน

บริษัทเป็นตัวแทนสนับสนุนการขายหน่วยลงทุนให้แก่บริษัทหลักทรัพย์จัดการกองทุน 15 แห่ง
เพื่อให้บริษัทสามารถให้บริการแก่ผู้ที่ต้องการลงทุนในหน่วยลงทุนเลือกลงทุนได้อย่างหลากหลาย
ครอบคลุมกับความต้องการของผู้ลงทุน
และเป็นการเพิ่มช่องทางในการลงทุนให้แก่ลูกค้าของบริษัทได้อีกทางหนึ่ง

งานด้านวาณิชธนกิจ

ในปี 2552 บริษัทได้รับเป็นที่ปรึกษา ให้กับบริษัท เอ.พี.เอฟ.โฮลดิ้งส์ จำกัด
ในเรื่องที่เกี่ยวกับการให้คำปรึกษาด้านการบัญชี ภายใต้ชื่อ “Project Accent”
โดยได้รับค่าธรรมเนียมเป็นจำนวน 3.30 ล้านบาท

งานด้านที่ปรึกษาทางการเงิน

ในปี 2552
บริษัทมีบริการให้คำปรึกษาในเรื่องการผ่อนผันการทำคำเสนอซื้อหลักทรัพย์ทั้งหมดของกิจการ
โดยอาศัยมติที่ประชุมผู้ถือหุ้นของกิจการ โดยเป็นที่ปรึกษาอิสระให้กับ บริษัท โซลาตรอน จำกัด
(มหาชน) โดยได้รับค่าธรรมเนียม 500,000 บาท

การเป็นตัวแทนซื้อขายสัญญาซื้อขายล่วงหน้า

ในปี 2552 นับเป็นปีแรกที่เราเริ่มให้บริการซื้อขายสัญญาซื้อขายล่วงหน้าแก่ผู้ลงทุนครบปี
หลังจากที่ได้รับใบอนุญาตในปลายปี 2551 โดยบริษัทมีปริมาณการซื้อขายกว่า 10,000 สัญญา
หรือประมาณ 40 สัญญาต่อวัน อีกทั้ง บริษัทยังได้เปิดให้บริการสินค้าเพิ่มเติม คือ
การซื้อขายโกลด์ฟิวเจอร์ (Gold Futures) ในเดือนกุมภาพันธ์ และเพิ่มเติมบริษัทใน Single
Stock Futures ได้แก่ PTT, PTTEP, ADVANC, BANPU, BAY, BBL, ITD, KBANK, KTB,
LH, QH, SCB, SCC และ TTA ในช่วงกลางปี
ซึ่งในปัจจุบันเราสามารถให้บริการสินค้าทุกประเภทที่ตลาดอนุพันธ์ (TFEX)
อนุญาตให้มีการซื้อขายในประเทศไทย

ในช่วงปีที่ผ่านมา
บริษัทยังได้ร่วมกับชมรมผู้ประกอบธุรกิจสัญญาซื้อขายล่วงหน้าและสมาคมบริษัทหลักทรัพย์
เพื่อกำหนดวิธีการคำนวณหลักประกันเริ่มต้น (Initial Margin) ใหม่
ซึ่งเป็นประโยชน์แก่ลูกค้าอย่างมาก
อีกทั้งยังได้พัฒนาระบบการซื้อขายตราสารอนุพันธ์ผ่านระบบอินเทอร์เน็ตให้มีเสถียรภาพและรวดเร็วยิ่งขึ้น
ซึ่งลูกค้าสามารถซื้อขาย เช็คราคาเรียลไทม์ และตรวจสอบพอร์ตได้ด้วยตัวเองผ่านอินเทอร์เน็ต
ทุกที่และทุกเวลา

(2) ภาวะตลาดหลักทรัพย์และการแข่งขัน

ภาวะตลาดหลักทรัพย์ปี 2552

ปี 2552 เป็นปีที่ดีมากปีหนึ่งของตลาดหุ้นไทย แตกต่างจากปีก่อนหน้าอย่างสิ้นเชิง โดย SETI
แกว่งตัวขึ้นจากระดับปิดของปีก่อนที่ 449.96 จุด มาปิดที่ 734.54 จุด ปรับตัวเพิ่มขึ้น +284.58
จุดหรือ +63.2% ส่งผลให้มูลค่าตลาดรวม (market capitalization) เพิ่มขึ้นจาก 3.6 เป็น
5.9 ล้านล้านบาท

สาเหตุที่ทำให้ตลาดหุ้นปี 2552 ปรับตัวเพิ่มขึ้นมาก เป็นผลสืบเนื่องมาจากปัจจัยหลักๆ ดังนี้

1)  เศรษฐกิจโลกเริ่มฟื้นตัวและออกจากภาวะถดถอย ทั้งนี้ หลังประสบวิกฤตในปีก่อนหน้า
    รัฐบาลในประเทศต่างๆ ได้เร่งออกมาตรการกระตุ้นเศรษฐกิจ
    ส่งผลทำให้เศรษฐกิจฟื้นตัวอย่างรวดเร็วตั้งแต่ 2H52

2)  ราคาสินค้าโภคภัณฑ์ปรับขึ้นต่อเนื่อง
    จากการคาดการณ์เชิงบวกเกี่ยวกับการฟื้นตัวของเศรษฐกิจโลก (reflation trade)
    โดยเฉพาะน้ำมันดิบได้ปรับเพิ่มขึ้นจากจุดต่ำสุดที่ $32 ขึ้นทดสอบจุดสูงสุดอีกครั้งที่ $82
    นอกจากนี้ ราคาสินค้าโภคภัณฑ์อื่นๆ ก็ปรับตัวขึ้นต่อเนื่องด้วย เช่น ทองคำ ปิโตรเคมี
    ค่าระวางเรือ ถ่านหิน และสินค้าเกษตร เป็นต้น
    ส่งผลให้ผลประกอบการหุ้นเหล่านี้พลิกจากขาดทุนเป็นกำไรอีกครั้ง

3)  มีเม็ดเงินไหลเข้าจากต่างประเทศเข้าตลาดหุ้นต่อเนื่อง โดยในระหว่างปี 2552
    เงินบาทได้แข็งค่าขึ้นจากระดับอ่อนสุดที่ 36.31 มาทดสอบระดับแข็งสุดถึงระดับ 33
    บาท/ดอลลาร์ สรอ.

อย่างไรก็ตาม ตลาดหุ้นไทยก็มีการปรับฐานตามเหตุปัจจัยที่เข้ามากระทบเป็นระยะๆ
ซึ่งเราได้รวบรวมเหตุการณ์ต่างๆ ที่เกิดขึ้นในระหว่างปี 2552 มาแสดงไว้แล้วในรูปข้างล่าง ดังนี้

[]

แนวโน้มตลาดหลักทรัพย์ปี 2553

เราคาดว่าตลาดหุ้นปี 2553 มีแนวโน้มปรับตัวขึ้นต่อ แต่มีความผันผวนมากขึ้น ด้วยเหตุผลหลัก ดังนี้

1)  นักเศรษฐศาสตร์มีความเห็นค่อนข้างเอกฉันท์ว่าเศรษฐกิจโลกได้ผ่านพ้นจุดต่ำสุดไปแล้ว
    (bottom out) ในปี 2552 และมีแนวโน้มฟื้นตัวต่อเนื่องในปี 2553

2)  การฟื้นตัวในภาคเศรษฐกิจต่างๆ ที่มากขึ้น (broad-based recovery)
    มีผลให้การปรับตัวขึ้นของตลาดหุ้นมีการกระจายตัวไปในกลุ่มต่างๆ มากขึ้น (broad-based
    rally)

3)  คุณภาพของกำไร (quality of earnings) มีแนวโน้มดีขึ้น
    เพราะการเติบโตของกำไรไม่ได้มาจากกำไรสต็อกเหมือนกับการฟื้นตัวในปี 2552
    แต่มีแรงหนุนจากการเติบโตของยอดขายด้วย

4)  รัฐบาลหลายประเทศที่อัดฉีดเม็ดเงินจำนวนมากกระตุ้นเศรษฐกิจ มีปัญหาหนี้สาธารณะระดับสูง
    ทำให้เกิดความเสี่ยงที่รัฐบาลต้องกลับไปเข้มงวดทางการคลัง
    ในภาวะที่การฟื้นตัวทางเศรษฐกิจที่ยังเปราะบาง

5)  ความเชื่อมั่นของนักลงทุนถูกกระทบ
    จากกรณีที่ศาลปกครองสั่งให้ระงับการดำเนินโครงการขนาดใหญ่ในมาบตาพุด
    และความเสี่ยงทางการเมืองในประเทศที่ยังมีความขัดแย้งสูง

การแข่งขันในธุรกิจหลักทรัพย์

ปี 2553 เป็นปีแรกที่เริ่มทยอยเปิดเสรี
โดยเริ่มเปลี่ยนจากการกำหนดค่าคอมมิชชั่นคงที่ไปใช้วิธีกำหนดอัตราค่าคอมมิชชั่นลดลงแบบขั้นบันได
โดยลูกค้าที่มีมูลค่าซื้อขายสูง จะคิดอัตราค่าคอมมิชชั่นลดลง และเมื่อขึ้นไปถึงระดับหนึ่ง
จะปล่อยให้คิดอัตราคอมมิชชั่นที่สามารถต่อรองกันได้ ทั้งนี้มีผลบังคับใช้ระหว่าง 1 มกราคม 2553
ถึง 31 ธันวาคม 2554 ในอัตราดังนี้

+-------------------+---------------+----------+----------------------+
| มูลค่าซื้อขายต่อวัน     | อัตรา          | อัต       |                      |
|                   | ค่าธรรมเนียมผ่าน | ราค่าธรรม |                      |
| (บาท)             |               | เนียมผ่านอ |                      |
|                   | ผู้ติดต่อผู้ลงทุน    | ินเตอร์เน็ต |                      |
|                   | (%)           | (%)      |                      |
+-------------------+---------------+----------+----------------------+
|                   |               | บัญชีเงินสด | บัญชีแ                 |
|                   |               |          | คชบาลานซ์/เครดิตบาลานซ์ |
+-------------------+---------------+----------+----------------------+
| X < 5,000,000     | > 0.25~1      | > 0.20~1 | > 0.15~1             |
+-------------------+---------------+----------+----------------------+
| 5,000,000 <X <    | > 0.22~1      | > 0.18~1 | > 0.13~1             |
| 10,000,000        |               |          |                      |
+-------------------+---------------+----------+----------------------+
| 10,000,000 <X<    | > 0.18~1      | > 0.15~1 | > 0.11~1             |
| 20,000,000        |               |          |                      |
+-------------------+---------------+----------+----------------------+
| X> 20,000,000     | อัตราที่ตกลงกัน   |          |                      |
|                   | แต่ไม่เกินกว่า 1% |          |                      |
+-------------------+---------------+----------+----------------------+

ตั้งแต่มกราคม 2555 เป็นต้นไป การคิดอัตราค่าคอมมิชชั่นจะเป็นไปอย่างเสรี และ ก.ล.ต.
จะเปิดให้ขอใบอนุญาตธุรกิจหลักทรัพย์ไม่จำกัดจำนวน หากผู้ขออนุญาตมีคุณสมบัติเป็นไปตามที่
ก.ล.ต. กำหนด

ทั้งนี้ ก.ล.ต. จะเปลี่ยนระบบการให้ใบอนุญาตเป็นรายธุรกิจ (multiple licenses)
ไปเป็นใบอนุญาตรวม (single license)
ซึ่งผู้ได้ใบอนุญาตจะสามารถทำธุรกิจหลักทรัพย์ได้อย่างครอบคลุมทุกด้าน แต่ ก.ล.ต.
จะยังคงการให้ใบอนุญาตในบางธุรกิจที่ไม่ใช่ธุรกิจหลักด้วย เช่น ธุรกิจตราสารหนี้ ธุรกิจอนุพันธ์
และธุรกิจจัดการลงทุน ซึ่งอาจขออนุญาตเฉพาะด้านได้ อย่างไรก็ตาม
ผู้ทำธุรกิจนายหน้าซื้อขายหุ้นจะต้องขอใบอนุญาตแบบครบวงจรเท่านั้น โดยคิดค่าธรรมเนียมเพียง 20
ล้านบาทสำหรับใบอนุญาตธุรกิจหลักทรัพย์แบบครบวงจร (full service license) และ 5
ล้านบาทสำหรับใบอนุญาตธุรกิจหลักทรัพย์เฉพาะด้าน (boutique license)

การเปิดเสรีตามกรอบเวลาดังกล่าว คาดจะส่งผลดังต่อไปนี้

1)  การแข่งขันทางด้านราคาระหว่างบริษัทหลักทรัพย์จะมีแนวโน้มรุนแรงขึ้น
    ซึ่งมีแนวโน้มนำไปสู่การควบรวมกิจการระหว่างบริษัทหลักทรัพย์เพื่อลดต้นทุนในการดำเนินกิจการ

2)  ตลาดทุนไทยที่มีสินค้าทางการเงินใหม่ที่หลากหลายและซับซ้อนขึ้น เช่น Futures, Options
    และ Derivative Warrant
    ทำให้นักลงทุนมีทางเลือกและเครื่องมือในการบริหารความเสี่ยงในการลงทุนมากขึ้น

3)  นับตั้งแต่มกราคม 2555 เป็นต้นไป ก.ล.ต.
    ได้กำหนดให้บริษัทหลักทรัพย์แบบครบวงจรและบริษัทหลักทรัพย์เฉพาะด้าน
    ต้องมีทุนชำระแล้วขั้นต่ำ 500 และ100 ล้านบาท ตามลำดับ
    ในปัจจุบันยังมีบริษัทหลักทรัพย์จำนวนมากที่มีทุนไม่ถึงระดับดังกล่าว
    ซึ่งต้องเพิ่มทุนให้ได้ตามเงื่อนไข

  --------------------------------------- ---------------- -------- -- -------- ---------------- --------
  รายชื่อบริษัทหลักทรัพย์ทั้งหมดและส่วนแบ่งตลาดในปี                                                          
  2551-2552                                                                                      

  2551                                                                 2552                      

  อันดับ                                    ชื่อย่อ             %*          อันดับ     ชื่อย่อ             %*

                                                                                                 

  1                                       KIMENG           8.18        1        KIMENG           10.68

  2                                       PHATRA           5.96        2        ASP              5.71

  3                                       ASP              5.38        3        KTZ              5.47

  4                                       CS               4.81        4        PST              5.11

  5                                       ZMICO            4.60        5        CGS              4.83

  6                                       BFITSEC          4.04        6        PHATRA           4.45

  7                                       TNS              3.98        7        TNS              4.38

  8                                       BLS              3.97        8        BLS              4.08

  9                                       UBS              3.86        9        KGI              3.88

  10                                      AYS              3.81        10       CS               3.36

  11                                      KGI              3.75        11       AYS              3.29

  12                                      SCBS             3.64        12       BFITSEC          2.99

  13                                      PST              3.17        13       UBS              2.84

  14                                      MACQ             2.85        14       CNS              2.60

  15                                      CNS              2.67        15       TSC              2.54

  16                                      TSC              2.62        16       SCBS             2.50

  17                                      JPM              2.49        17       KS               2.39

  18                                      CLSA             2.48        18       GLOBLEX          2.27

  19                                      ACLS             2.36        19       MACQ             2.19

  20                                      CGS              2.31        20       FSS              2.15

  21                                      TRINITY          2.23        21       DBSV             2.01

  22                                      DBSV             2.14        22       UOBKHST          2.00

  23                                      FINANSA          1.72        23       AIRA             1.77

  24                                      UOBKHST          1.67        24       CLSA             1.74

  25                                      SICSEC           1.50        25       KKS              1.57

  26                                      KS               1.47        26       JPM              1.49

  27                                      AIRA             1.43        27       SICSEC           1.49

  28                                      FES              1.43        28       ACLS             1.46

  29                                      GLOBLEX          1.40        29       TRINITY          1.31

  30                                      KKS              1.31        30       SCIBS            1.29

  31                                      SCIBS            1.07        31       FES              1.06

  32                                      KTZ              1.06        32       ZMICO            1.04

  33                                      FSS              0.98        33       IVG              0.86

  34                                      CIMBS            0.91        34       MERCHANT         0.82

  35                                      IVG              0.87        35       FINANSA          0.79

  36                                      MERCHANT         0.77        36       US               0.77

  37                                      US               0.75        37       CIMBS            0.72

  38                                      CIMB-GK          0.34        38       CIMB-GK          0.10

  รวม                                                      100.00      รวม                       100.00

  ที่มา:ตลาดหลักทรัพย์แห่งประเทศไทย                                                                    
  --------------------------------------- ---------------- -------- -- -------- ---------------- --------

การแข่งขันในธุรกิจวาณิชธนกิจ

สำหรับแนวโน้มภาวะการแข่งขันของธุรกิจด้านวาณิชธนกิจ คาดว่าจะมีการแข่งขันรุนแรงขึ้นในอนาคต
เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
บริษัทจึงพยายามที่จะคัดสรรบริการที่จะนำเสนอให้กับลูกค้า รวมทั้งคัดเลือกลูกค้าที่จะให้บริการด้วย

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่น ๆ อาทิเช่น
การปรับโครงสร้างทางการเงิน และการควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 3 ปีที่ผ่านมา บริษัทมีการใช้แหล่งเงินกู้ระยะสั้นจากสถาบันการเงินในประเทศ
รวมถึงการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และให้กู้ยืมเพื่อซื้อหลักทรัพย์
ส่วนที่เหลือจะเป็นเงินทุนหมุนเวียนในกิจการ
สำหรับเงินกู้จะมีการกู้ยืมจากสถาบันการเงินเป็นช่วงระยะเวลา สั้น ๆ
สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance โดย ณ สิ้นปี 2552
บริษัทมีวงเงินการให้กู้ยืมเพื่อซื้อหลักทรัพย์ จำนวน 4,492.70 ล้านบาท
โดยมียอดเงินให้กู้ยืมคงค้าง จำนวน 379 ล้านบาท
บริษัทได้ใช้ความระมัดระวังอย่างเต็มที่ในการให้เงินกู้ยืมเพื่อซื้อหลักทรัพย์ บนระบบ Credit
Balance

การดำรงอัตราส่วนเงินกองทุนสภาพคล่องสุทธิต่อหนี้สินทั่วไป

บริษัทจะดำรงอัตราส่วนเงินกองทุนสภาพคล่องสุทธิต่อหนี้สินทั่วไปให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์สภาพคล่องและหนี้สินทั่วไปเป็นรายวัน
ทั้งนี้เพื่อให้บริษัทสามารถบริหารเงินกองทุนสภาพคล่องสุทธิได้อย่างถูกต้อง และทันเวลา
อัตราส่วนเงินกองทุนสภาพคล่องสุทธิต่อหนี้สินทั่วไป ณ สิ้นปี 2552 อยู่ที่ระดับร้อยละ 178.95
ของหนี้สินทั่วไป